cyanic-selkie/wikianc huggingface dataset:
Նովա Ֆատիմա (Բաիա)
Նովա Ֆատիմա (Nova Fátima), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Սեռինյա գավառի կազմի մեջ։ Բնակչությունը կազմում է 5414 մարդ՝ 2006 թվականի տվյալներով։ Գրավում է 371,480 կմ2 տարածք։ Բնակչության խտությունը՝ 14,6 մարդ/կմ²։ Քաղաքի տոնը նշվում է հունիսի 13-ին։
Պատմություն
Քաղաքը հիմնադրվել է 1940 թվականի հունիսի 13-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Դուբայի կենդանաբանական այգի
Դուբայի կենդանաբանական այգի (حديقة حيوان دبي), կենդանաբանական այգի, որը գտնվում է Արաբական Միացյալ Էմիրությունների խոշորագույն քաղաքում՝ Դուբայում ։
Պատմություն
Դուբայի կենդանաբանական այգին հիմնադրվել է 1967 թվականին Դուբայի ռեզիդենտ Շեյխ Ռաշիդ իբն Մաքթումի (راشد بن سعيد آل مكتوم) հովանավորությամբ։
Սարիպապ
Ծանոթագրություններ
Կատեգորիա:Բլուրներ այբբենական կարգով Կատեգորիա:Հայաստանի բլուրներ Կատեգորիա:Արարատի մարզի լեռնագրություն
Դուբայի կենդանաբանական այգի
Պատմություն
2 հեկտար հողատարածքում ստեղծված այս կենդանաբանական այգին շարունակում է մնալ Արաբական Միացյալ Էմիրությունների և Արաբական թերակղզու հնագույն կենդանաբանական այգին։
1960-ական թվականներին այն համարվում էր Դուբայ քաղաքի ուղանիշը, քանի որ գտնվում էր քաղաքի սահմանային հատվածում։
20-րդ դարում՝ 1971 թվականին Դուբայի կենդանաբանական այգին տեղափոխվում է Էմիրության կենտրոնական թաղամաս։ Կենդանաբանական այգու ստեղծման առաջին տարիներին այս այգու կենդանիների բազմազանությունը սահմանափակվում էր մի քանի կատվազգիներով, կապիկներով և որոշ սմբակավորներով։
Կային նաև ակվարիումներ, որոնք նախատեսված էին որոշ ձկների և սողունների համար։ 1986-1989 թվականներին կենդանաբանական այգին վերակառուցվել է։
Վերանորոգումներից հետո նա դարձավ արաբական կենդանաբանական այգիների պատմության մեջ միակ կենդանաբանական այգին, որտեղ պահվում էին այնպիսի հազվագյուտ կենդանատեսակներ, ինչպիսիք են շիմպանզեն և արաբական վայրի կատուն։
Ծանոթագրություններ
Կատեգորիա:Կենդանաբանական այգիներ Կատեգորիա:Միացյալ Արաբական Էմիրությունների կենդանաբանական այգիներ
Կաֆտան
Կաֆտանը (кавтанъ, кофтанъ, kaftan, قفطان [ko:ftan], ) գլխավորապես տղամարդու հագուստ, վերնազգեստ։
Տերմինը ռուսական գրավոր աղբյուրներում հայտնվել է XV դարում։ XVI—XVII դարերում դա նշանակել է տղամարդու սենյակային կամ փողոցի հագուստ։ Կաֆտանն իրենից ներկայացրել է ազատ ձևածքի չկոճվող, կամ  գոտկատեղը գրկող, կոճակներով կոճկվող կամ երիզահանգույցով կապվող  հագուստ։ Հագուստի երկարությունը տարբեր է եղել՝ երկար (մինչև ոտքի կոճերը) կամ կարճ (մինչև ծնկները)՝ կիսակաֆտան։ Թևերը եղել են կարճ կամ երկար, նեղ կամ լայն, բոյարների մոտ հաճախ դաստակից բավականին ներքև են եղել, կամ դրանցից բարձր, երբեմն ծալվող թևերով, երբեմն՝ անթև։ Կաֆտանները հաճախ եղել են առանց օձիքի, կամ օձիքով, համեմատաբար խոր, կամ էլ մի փոքր փորվածքով՝ առջևի կամ մեջքի հատվածում, որպեսզի հնարավոր լիներ տեսնել ասեղնագործությունը. ասեղնագործվում էր վերնաշապիկը կամ տոնական հագուստը՝ զիպունը։ Երբեմն տոնական կաֆտանի հետևի մասից կոճկվել է հաստ,  հարուստ ձևավորված օձիք, որը կոչվել է հաղթաթուղթ։
Անվան ծագում
Ինչպես նշվում է Խորհրդային մեծ հանրագիտարանում, ինքնին կաֆտան բառն ունի թուրքական ծագում ։ Ենթադրաբար ծագել է թուրքերեն կապտաու բառից։ Ժամանակակից ղազախերենում կապտաու նշանակում է «ծածկել, եզրակարել» ։ Այսպիսով, խոսքը գնացել է արտաքին հագուստի մասին, որը ծածկված է եղել այլ նյութով։
Կաֆտանը Ռուսաստանում
Ռուսաստանում կաֆտանը հիմնականում եղել է մոխրագույն կամ կապույտ գույնի, կարվել է կոպիտ բամբակաթղթային կտորից կամ վուշե թփից մշակված (քաթանից)։ Կաֆտանը գոտևորվել է, որպես կանոն, լայն գոտիով ( սովորաբար այլ գույնի)։ Կոճկվել է ելուստով՝ կեռիկը դեպի ձախ կողմը ։
Տարատեսակ կաֆտաններ կարվել են կերպասից, թավշից, կամկայից, նրբադիպակից, մահուդից և այլ նյութերից։ Կաֆտանները, որոնք միմյանցից տարբերվել են իրենց նյութով, ձևածքով, ծածկույթով, ստանում էին լրացուցիչ նշանակություն. գլխավոր, թուրքական, ռուսական և այլն։ Կարճ կաֆտան կոչվել է կիսակաֆտան։ Ուկրաինական կիսակաֆտանն անվանվել է սվիտա։
Ռուսաստանում XVI—XVII դարերում կաֆտանը կոչվել է Արևմտյան Եվրոպայից փոխառված ժյուստակոր (ֆրանսերեն justaucorps) անվանումով, Պյոտոր I–ի ժամանակ լայնորեն կիրառվել է որպես քաղաքացիական և զինվորական հագուստ։
Հնածիսական հասարակություններում կաֆտանը կիրառվել է որպես աղոթքի հագուստ, այսինքն հագուստ, որով տղամարդիկ աղոթատուն են գնացել։
Տեսակներ
Կաֆտանի տեսակներն են՝ ստորին և վերին (հագնվում էր այլ շրջազգեստի վրայից, օրինակ՝   ֆերյազ)։ Վերինը հաճախ պատրաստվել է տաք նյութից, մորթուց կամ բամբակից կարված աստառից (բամբակաբաճկոն)։
Հասարակ (սովորական) կաֆտանները եղել են անձրևային, ճանապարհորդային, ճաշարանային, զինվորական և այլն։
Տոնական կաֆտաններն ունեցել են ծալովի օձիքներ, ոսկե մերակներ՝ առջևից ծոպերով, ձեռքերի վրա ապարանջաններ, ներքևի հատվածում՝ ժապավեններ։ Ապարանջանները, մերակներն ու ծոպերը երբեմն կարվել են թանկարժեք քարերով և մարգարիտներով։ Կաֆտանի կողքերը՝ ներքևի հատվածից ունեցել են կտրվածքներ։ XVII դարում դրան ավելացել է բարձր կանգնած, հարուստ ձևավորված օձիք՝ հաղթաթուղթ։
Տարբերակիչ նշան
Պարգևատրման կաֆտանը (Թագավորական կաֆտանչիկը), տրվել է Իժևի արքունական գործարանի՝ Զլատաուստի արհեստավորներին՝ ծառայությունների համար։
Նշվել է, որ այն անձինք, ովքեր պարգևատրվել են կաֆտանով, նրանց նկատմամբ չեղյալ են հայտարարվել մարմնական պատիժները։
Արտաքին հղումներ
Կատեգորիա:Արտաքին հագուստ Կատեգորիա:Ռուսական տարազ Կատեգորիա:Թուրքիայի մշակույթ Կատեգորիա:Արաբական մշակույթ
Ադոլֆ Իվոն
Ադոլֆ Այվոն ( Adolphe Yvon, ), ֆրանսիացի նկարիչ, հայտնի է Նապոլեոնյան պատերազմների տեսարաններ պատկերող իր կտավներով։
Կենսագրություն
Այվոնը դասեր է վերցրել Պոլ Դելարոշից, հայտնի է դարձել Երկրորդ կայսրության ժամանակաշրջանում, ինչից հետո ավարտել է իր` դասախոսի գործունեությունը։ Հետագայում Նապոլեոն III-ը հիացել է նրա ճակատամարտերի տեսարաններով։ Այվոնը հայտնի է դարձել Նապոլեոնի կատարած արշավանքների արդյունքում տեղի ունեցած կոտորածները պատկերող տեսարաններով։ Այվոնը 1867 թվականին դարձել է Պատվո լեգեոնի շքանշանակակիր և հաջորդ տարում նկարել է Նապոլեոն III-ի նկարը։ Այվոնը հայտնի է եղել որպես նկարչության առաջատար ուսուցիչ Գեղեցիկ արվեստների դպրոցում։ Նրա աշակերտների շարքերում եղել են նաև ամերիկացիներ, ինչպիսիք են Քրիստին Շյուսելը, Ալֆրեդ Տոմպիսոնը, Վիլյամ Սարտեյնը և Ջուլիան Ալդեն Վեյրը։ Վերջինս 1874 թվականին Այվոնի հետ դասեր է վերցրել բաց երկնքի տակ։ Այվոնը ստեղծել է էսքիզային կոմպոզիցիաներ իր աշակերտների համար, օրինակ «Հուլիոս Կեսարի սպանությունը», որի համար նա ճշտել է մանրամասները. «Կեսարը բռնում է նրա գլուխը և նետում է նրան Պոմպեոսի արձանի առջև և նա սկսում է լողալ արյան մեջ»։ Ամերիկացի կոլեկցիոներ Ալեքսանդր Ստյուրանը 1870 թվականին հանձնարարում է Այվոնին նկարել «Հյուսիսի ու Հարավի հաշտեցումը» նկարը։ Նրա «Նախագահ Կարնոյի նկարը» հայտնվել է Կոլումբոսյան համաշխարհային ցուցահանդեսում 1893 թվականին։ Նրա աշակերտներից է եղել Խոսե Խուլիո դե Սոուզ Պինտուն։
Ծանոթագրություններ
Կատեգորիա:Ֆրանսիացի նկարիչներ Կատեգորիա:Փարիզի գեղարվեստի ազգային բարձրագույն դպրոցի շրջանավարտներ Կատեգորիա:Ֆրանսիացի դիմանկարիչներ
Պարատինգա
Պարատինգա (Paratinga), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Վալի Սան Ֆրանսիսկանու դա Բաիայի մարզում։ Մտնում է Բոն Ժեզուս դա Լապաի գավառի կազմի մեջ։ Բնակչությունը կազմում է 32.141 մարդ 2020 թվականի տվյալներով։ Գրավում է 2,624 կմ2 տարածք։ Բնակչության խտությունը՝ 12 մարդ/կմ² ։
Պատմություն
Քաղաքը հիմնադրվել է 1745 թվականին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Կուրծք
Կանացի կուրծք, մարմնի առջևի մասի վերևում երկու համաչափ ուռուցիկություններ, որոնց ներսում գտնվող կաթնագեղձերից դուրս եկող կաթով սնվում են նորածին երեխաները ։
Հակիրճ տեղեկություն
Յուրաքանչյուր կրծքի մակերեսին՝ մեջտեղից փոքր-ինչ ցած՝ մոտավորապես հինգերորդ կողի մակարդակի վրա, կա նկատելիորեն պիգմենտավորված, ոչ մեծ շրջանակ՝ արեոլ, որն ավելի է մգանում հղիության և կաթնարտադրության ժամանակաշրջանում։ Արեոլի կենտրոնում գտնվում է պտուկը, որի ներսում կենտրոնանում են կաթնագեղձերի ելքային հոսքերի արտաքին վերջավորությունները։ Պտուկը սովորաբար վարդագույնի կամ դարչնագույնի երանգ է ունենում։ Աղջիկների կրծքագեղձերի զարգացումը նրանց բնականոն սեռահասունացման կարևոր տարրերից մեկն է, այնինչ՝ տղամարդկանց մոտ համանման երևույթի ի հայտ գալը դիտվում է որպես պաթոլոգիա (դա խիստ հազվադեպ է պատահում)։
Կանանց կրծքերը մեծ մասամբ ավելի ուժեղ էրոգեն (ցանկահարույց) գոտիներ են, քան տղամարդկանց պտուկները։ Կանացի մերկացված կրծքի տեսքը կարող է սեռական ուժգնացած ցանկություն առաջացնել տղամարդկանց, թերևս՝ նաև կանանց մոտ։
Մշակույթների զգալի մասում հասարակության ներկայությամբ կանանց՝ լրիվ կրծքաբաց շրջելը համարվում է անպարկեշտություն, այնինչ՝ տղամարդիկ այդ հարցում ազատ են և արտոնյալ։ Բայց կան նաև այնպիսի մշակույթներ, որոնցում կանանց կրծքաբաց շրջելը համարվում է ընդունելի, իսկ որոշ երկրներում էլ այդ հարցում արգելք երբևէ չի եղել և չկա։ Պատասխանն ա՛յն հարցի, թե կանացի կրծքի մերկացումը ո՛ր դեպքերում կհամարվի ընդունելի, կախված է տեղից և ենթատեքստից (իրադրությունից)։ Արևմտյան որոշ մշակույթներում լողափին կանացի կրծքի մերկացումը համարվում է ընդունելի, այնինչ այդ նույն բանը քաղաքի կենտրոնում կատարելը համարվում է անպարկեշտ։ Դեպքերի մեծ մասում կանացի կրծքերի մերկացման արգելքը վերաբերում է գլխավորապես պտուկները մերկացնելուն, այնինչ, թեկուզ նույնիսկ չափազանց խոր դեկոլտեն /լանջաբացվածքը/, երբ կրծքերի բացարձակ մեծ մասը բաց է, համարվում է թույլատրելի։ Այն էլ պետք է ասել, որ եթե հանրության ներկայությամբ կանացի կուրծքը մերկացվում է երեխային կերակրելու նպատակով, հասարակությունը դրան ըմբռնումով է վերաբերվում։ Ֆեմինիստուհիների կարծիքով՝ կանացի մերկ կրծքի հանրայնորեն ցուցադրման թույլատրելիության հարցը ուղղակիորեն առնչվում է գենդերային հավասարության հիմնախնդրի հետ ։
Բազմաթիվ են այն մշակույթները, որոնցում կանացի կուրծքը ավանդաբար դիտվում է որպես պտղաբերության խորհրդանիշ։ Շատ ժողովուրդների դիցաբանական ստեղծագործություններում մանկածնությունը կամ պտղաբերությունը հովանավորող աստվածուհիները պատկերված են բազմակուրծք կամ փարթամակուրծք կանանց տեսքով։
Արտաքին հղումներ
Կատեգորիա:Մարդու անատոմիա
Պիետրո Բելլուսկի
Պիետրո Բելլուսկի (Pietro Belluschi, ), իտալական ծագմամբ ամերիկացի ճարտարապետ։ Ճարտարապետական մոդեռնիզմի առաջնորդ, առնչություն ունի հազարից ավելի շենքերի նախագծման հետ, մի շարք հեղինակավոր ճարտարապետական պարգևների դափնեկիր։
Կենսագրություն
Պիետրո Բելլուսկին ծնվել է 1899 թվականի օգոստոսի 18-ին Անկոնայում։ Մեծացել է Հռոմում ։ Առաջին համաշխարհային պատերազմի ժամանակ ծառայել է բանակում, մարտնչել է ավստրիացիների դեմ, մասնակցել է այնպիսի խոշոր ճակատամարտերի, ինչպիսիք են Կապորետոյի և Վիտտորիո-Վենետոյի ճակատամարտերը։ Պատերազմի ավարտից հետո Բելլուսկին ընդունվում է Հռոմի Լա Սապիենցի համալսարան և ավարտում է այն 1922 թվականին` ստանալով «քաղաքացիական ինժեներ»  մասնագիտություն ։ Հաջորդ տարի ուսանողության փոխանակման ծրագրի միջոցով մեկնում է ԱՄՆ, որտեղ չնայած անգլերենին բացարձակ չտիրապետելուն, ավարտում է Կոռնելի համալսարանը նույն մասնագիտությամբ։  Բելլուսկին իր իտալացի ընկերների խորհրդով չի վերադառնում հայրենիք, քանի որ այնտեղ այդ ժամանակ սկսել էր ուժ հավաքել Բենիտո Մուսոլինի ֆաշիստական ռեժիմը։  Սկզբում Բելլուսկին աշխատում է Այդահոյի հանքերում որպես ինժեներ, որտեղից օրական ստանում է հինգ դոլար (մոտավորապես  66 դոլար 2015 թվականի գներով ), այնուհետև աշխատանքի է անցնում Պորտլենդի Ալբերտ Դոյլի ճարտարապետական բյուրոյում, այդ քաղաքում անցկացնելով իր կյանքի զգալի մասը։ Դոյլի բյուրոյում Բելլուսկին հասարակ գծագրողից հասնում է մինչև գլխավոր դիզայներ, իսկ 1943 թվականից արդեն բյուրոն պատկանում էր իրեն և այն կոչում է իր անունով ։ 1950-ական թվականների սկզբին Բելլուսկին ստանում էր տարեկան 150 հազար դոլար (համարյա 1,35 մլն դոլար 2015 թվականի գներով ):
1951 թվականին Բելլուսկին դառնում է Մասաչուսեթսի տեխնոլոգիական ինստիտուտի ճարտարապետության և նախագծման դպրոցի դեկանը և այդ պաշտոնում մնում մինչև  1965 թվականը։ Մասաչուսեթս փոխադրվելուց առաջ Բելլուսկին իր պորտլենդյան գրասենյակը հանձնում է Skidmore, Owings & Merrill ընկերությանը։
Պիետրո Բելլուսկին մահացել է 1994 թվականին, կյանքի 95-րդ տարում ։
Արտաքին հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Ամերիկացի ճարտարապետներ Կատեգորիա:Կոռնելի համալսարանի շրջանավարտներ Կատեգորիա:Ամերիկայի արվեստների և գիտությունների ակադեմիայի անդամներ
Արևշատ (Արարատի մարզ)
Արևշատ, գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատից 12 կմ հյուսիս-արևելք։
Կլիման
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -15-ից -20 °C (առավելագույնը՝ -32 °C, 2002 թվական)։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Բնակչություն
Ըստ ՀՀ 2011 թ. մարդահամարի արդյունքների` Արևշատի մշտական և առկա բնակչությունը կազմել է 2444 մարդ, բնակչության փոփոխությունը ժամանակի ընթացքում` ստորև.
Տնտեսություն
Գյուղն ունի 560 տնտեսություն, ունի դպրոց, կապի հանգույց, մանկապարտեզ, բուժկետ, հիվանդանոց։ Խմելու ջուրը ստանում է Գառնու ջրմուղից։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 385 հա։ Գյուղատնտեսական հողահանդակները ոռոգվում են, դրանք զբաղեցնում են մակերեսի 60 %։ Համայնքի հողերն օգտագործվում են որպես պտղատու և խաղողի այգիներ, համապատասխանաբար կազմելով 97 հա և 16 հա։ Վարելահողերը զբաղեցնում են մոտ 145 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, պտուղներ, ինչպես նաև հացահատիկ։ Կան արոտավայրեր, որոնք զբաղեցնում են մոտ 65 հա։ Զբաղվում են կաթնամսատու անասնապահությամբ, թռչնաբուծությամբ, մեղվաբուծությամբ։ Արդյունաբերության ոլորտում զարգացած է սննդի արդյունաբերությունը, ունի գինու գործարան։
Հղումներ
Կատեգորիա:Արարատի մարզի գյուղեր Կատեգորիա:1831 թվականին հիմնադրված բնակավայրեր
Փոքր պանդա
Փոքր պանդա կամ կարմիր պանդա (Ailurus fulgens ), պանդաների ընտանիքի կաթնասուն։ Ի տարբերություն մեծ պանդայի, սնվում է հիմնականում բուսականությամբ։
Փոքր պանդաները մի փոքր ավելի մեծ են, քան նորմալ չափերի կատուները։
Անվան ծագում
Այս կաթնասունների մասին գրավոր հիշատակումները թվագրվում են դեռևս 13-րդ դարում՝ Չինաստանում։ Չնայած դրա, եվրոպացիները այս կենդանիների մասին իմացել են միայն 19-րդ դարում։ Այն պաշտոնապես «հայտնաբերվել է» 1821 թվականին բրիտանացի բնագետ Թոմաս Հարդվիգի կողմից, որոնք այս կենդանու մասին տարածել է Մեծ Բրիտանիայում և բրիտանական գաղութներում։
Թոմասը առաջարկել է կենդանուն անվանել «Ուա» (Wah), ինչպես և անվանել են նրան չինացիները։ Սակայն նաև նշվել է, որ կենդանուն չինացիները անվանել են նաև այլ կերպ՝ «Հու-հու»։
Նեպալցիները այս կենդանատեսակին անավնել են նաև «Փունյա», որը իրենց լեզվով թարգմանաբար նշանակում է «պանդա»։
Սակայն բրիտանացի գիտնական Հարդվիգը չկարողացավ դառնալ նոր հայտնաբերված այս կենդանու «կնքահայրը»։ Երկար ընդմիջումից հետո, նա կարողացավ վերադառնալ Անգլիա և տալ կենդանու լատիներեն անվանումը՝ Ailurus fulgens: Լատիներեն անվանումը թարգմանվում էր, որպես «փայլող կատու»։
Մեկ այլ կենդանաբան Միլես Ռոբերտսը գրում է, որ գուցե կենդանուն «փայլուն» մակդիր տալը լավագույն ընտրությունն է։ Այս գեղեցիկ կենդանուն անվանել են նաև «պայծած կատու»՝ մաշկի վառ գունավորման համար։
Նկարագրություն
Փոքր պանդայի մարմնի երկարությունը կազմում է 51-64 սմ, իսկ պոչինը՝ 28-48 սմ։ Արուները կշռում են 3,7-6,2 կգ, իսկ էգերինը՝ 4,2-6,0 կգ։
Մարմինը համաչափ է, ունեն խիտ մազոտ և խոշոր պոչ, լայն մարմին և կարճ դունչ։ Ականջները փոքր են և կլորացված։ Ականջներին բնորոշ է հիմնականում վառ շագանակագույն կամ սև գունավորումը։
Կենդանիների մեջքին կան նաև դեղին մազեր։ Փորի հատվածի մազածածկը փայլուն սև է, իսկ պոչինը՝ կարմիր։ Դնչկալը գրեթե ամբողջությամբ սպիտակ է։
Կենդանին շնորհիվ մաշկի այսպիսի գունավորման հեշտությամբ կարողանում է քողարկվել ծառերի մեջ և զերծ մնալ գիշատիչների սպառնալիքից։
Կենսակերպ
Փոքրիկ պանդան հիմնականում վարում է գիշերային կենսակերպ։ Ցերեկային ժամերին հիմնականում անցկացնում է ծառերի վրա քնելով։
Քնած ժամանակ փոքր պանդան իրեն ծածկում է պոչով։ Վտանգի պարագայում քողարկվում է ծառի վրա։ Գետնի վրա փոքր պանդաները շարժվում են շատ դանդաղ, իսկ ծառերի վրա նրանք ճկուն են և արագաշարժ։
Գետնին իջնում են հիմնականում սնվելու նպատակով։
Փոքրիկ պանդաները ապրում են 8-10 տարի, սակայն կան նաև մինչև 15 տարին ապրողներ։ Ամենաերկարակյաց փոքրիկ պանդան ապրել է 18,5 տարի։
Բազմացում
Փոքրիկ պանդաների բազմացման շրջան է հունվար ամիսը։ Ամբողջ բազմացման շրջանը կարող է տևել 90-145 օր։ Նորածին պանդաները կշռում են մոտ 100 գրամ։
Արտաքին հղումներ
Կատեգորիա:Վտանգված տեսակներ
V Live (կայք)
V Live (ոճավորված որպես՝ VLIVE), երբեմն կոչվում V App, հարավկորեական ուղիղ եթերի հոսքային ծառայություն, որը հնարավորություն է տալիս կորեացի հայտնի մարդկանց հեռարձակել ուղիղ եթեր ինտերնետում և զրույցներ ունենալ երկրպագուների հետ։ Հոսքային հավելվածը հասանելի է առցանց կամ Android և iOS բջջային սարքերով ։ Ընկերությունը պատկանում է Naver Corporation-ին և թողարկվել է 2015-ի օգոստոսի վերջին ։
Պատմություն
2007 թվականին Naver Corporation-ը թողարկել է իրենց վիդեո հարթակի հավելվածը, սակայն մատչելիությունը շատ երկրներում սահմանափակ էր կամ անհասանելի ։
2015 թվականի օգոստոսի սկզբին Naver Corporation-ը թողարկել է ուղիղ եթերի հավելված՝ V Live-ը։ Այն ի սկզբանե հասանելի է եղել միայն Google Play Store-ից ներբեռնել, բայց ավելի ուշ թողարկվել է iTunes-ում։ Ծրագիրը նպատակ ուներ հասնել միջազգային երկրպագուների բազային ։ Հետևաբար, տարածաշրջանային սահմանափակումներ չկային, և կայքը ուներ՝ անգլերեն, չինարեն և ճապոներեն լեզվական տարբերակներ։
Ըստ «Sensor Tower»-ի, հավելվածը ունեցել է 200,000 ներբեռնում և վաստակել է $600,000 դոլար 2017 թվականի օգոստոսին։ Մինչև 2018 թվականի մայիս, V Live ծրագիրը ունեցել է ավելի քան 1 միլիոն ներբեռնումներ Google Play Store-ում և iTunes-ում ։
Ծառայություններ
V Live-ն ունի ավելի քան 700 ալիք՝ կապված տարբեր քեյ փոփ այդոլների հետ, ներառյալ՝ BIGBANG, Blackpink, WINNER, BTS, TXT, EXO, GOT7, Monsta X, BtoB, Astro, T-ara, NCT,Twice, Stray Kids, IZ*ONE, Infinite, Rocket Punch և Seventeen երաժշտության խմբերը ինչպես նաև մի շարք դերասաններ, ինչպիսիք են Լի Ջոնգ Սոկը, Լի Դոնգ Ուկը և Պակ Բո Յանգը ։ V Live-ը կարող է հեռարձակել նաև հաղորդումներ, ներկայացումներ, շոուներ և մրցանակաբաշխություններ։
V Live+ (Լրացուցիչ)
«V Live+»-ը վճարովի ծառայություն է V Live-ի որը թողնում է գնողներին տեսնել իրենց սիրած այդոլների հետ կապված յուրահատուկ նկարներ կամ տեսահոովակներ ։ «V Live+»-ի պարունակությունը կարելի է ձեռք բերել «V coin»-ներով, որոնք կազմում են 1 ԱՄՆ դոլար ։
CH+ (Ալիք+)
Որոշ այդոլներ առաջարկում են նաև «CH+»՝ պրեմիում ալիք, որը գնելուց հետո հասանելի է հատուկ ալիք բաժանորդների համար։ «CH+» ալիքները կարելի է ձեռք բերել «V coin»-ներով ։ «CH+» ալիքները տարբերվում են սովորական ալիքներից, քանի որ ապահովում են թաքնված հաղորդումներ, տեսանյութեր և գրառումներ ։
V Fansubs
«V Fansubs»-ը վերաբերում է ենթավերնագրային ծառայությանը, որը օգտվողներին թույլ է տալիս նայել տեսանութը իրենց սեփական օտարալեզու ենթավերնագիրներուվ։ Այս ենթագրերը վերանայվում են թարգմանիչների կողմից նախքան դրանք վերբեռնելը V Live-ում ։ Այս ենթագրերի առանձնահատկությունը V Live-ի աճի նշանակալի մասն է՝ ներգրավելով մեծ միջազգային երկրպագուներին Հարավային Կորեայից դուրս ։
Beyond LIVE
2020 թվականի ապրիլին հայտարարվել է որ հարավկորեական խոշորագույն ընկերություն՝ SM Entertainment-ը և Naver-ը ստորագրեցին «MOU»՝ նպատակ ունենալով ընդլայնել համերգների հասանելիությունը համաշխարհային լսարանին։ Համատեղ ջանքերը բերում են «Beyond LIVE»-ի ստեղծմանը, առցանց համերգների շարք, որոնք, ըստ SM ներկայացուցչի, ստեղծվել են «SM-ի բովանդակության զարգացման հնարավորությունները Naver-ի պլատֆորմի տեխնոլոգիայի հետ համատեղելու համար» ։ Համերգները հեռարձակվում են V Live հավելվածով։
Մրցանակներ
Պլատֆորմը տարեկան կտրվածքով պարգևներ է տալիս, որոնք կոչվում են «V Live Awards», որպեսզի հարգեն կայքի ամենատարածված մարդկանց և բովանդակությունը ։ Լրացուցիչ ժողովրդականության մրցանակներն ընտրվում են առցանց քվեարկությունների ։ Սկզբնապես, տասնհինգ ալիքներն անցկացնում էին ​​հեռարձակում, որտեղ նրանք ստանում էին մրցանակը ։
Ազդեցությունը Հալյուի վրա
V Live-ն այն միջոցն է, որով կորեացի հայտնի մարդիկ կարող են համաշխարհային լսարան ունենալ և աշխարհի ոչ կորեախոս երկրպագուների հետ շփվել ։ Ենթագրման գործընթացը կատարվում է օգտագործողի համար հարմարավետ, որպեսզի երկրպագուներին հատուկ տեխնիկական հմտությունների կարիք չլինի ։ Երկրպագուների համար անցկացվում են մրցույթներ և միջոցառումներ։ Օրինակ՝ նախկինում երկրպագուների թարգմանիչները շահել են «V coin»-ներ և զանգեր` իրենց նախընտրած այդոլի հետ ։ Երկրպագուների թարգմանությունների պատճառով որոշ տեսանյութեր ունեն 17 ենթավերնագրի տարբերակներ  ։
Ծանոթագրություններ
Կատեգորիա:Կայքեր ըստ թեմայի Կատեգորիա:Կայքեր ըստ ստեղծման տարեթվի Կատեգորիա:Կայքեր ըստ երկրի Կատեգորիա:Կայքեր ըստ լեզուների Կատեգորիա:Կայքեր այբբենական կարգով Կատեգորիա:Կայքեր Կատեգորիա:Բազմալեզու կայքեր
Հիդրոէներգետիկա
Հիդրոէներգետիկա, էներգետիկայի ճյուղ, հիմնված Է ջրային պաշարների պոտենցիալ Էներգիայի օգտագործման վրա։ Ջրային (հիդրավլիկական) էներգիան տնտեսական նպատակներով օգտագործվել է հին ժամանակներից, սակայն որպես էլեկտրաէներգետիկայի մի նոր ուղղություն հիդրոէներգետիկան ծնունդ առավ 19-րդ դարի առաջին կեսին հիդրավլիկական տուրբինի, էլեկտրական մեքենայի, ինչպես նաև էլեկտրաէներգիան մեծ հեռավորությունների վրա հաղորդելու հնարավորության հայտնագործմամբ։ 1963 թվականից հանրապետության էներգետիկան դարձել է կոնդենսացիոն, հիդրավլիկական, ջերմաէլեկտրակենտրոնների և ատոմային էլեկտրակայանների համալիր։
Կատեգորիա:Էներգետիկա Կատեգորիա:Լանդշաֆտ
Սեբաստիան Պինյերա
Միգել Խուան Սեբաստիան Պինյերա Էչենիկե (Miguel Juan Sebastián Piñera Echenique, դեկտեմբերի 1, 1949, Սանտյագո, Չիլի), տնտեսագետ, պրոֆեսոր, գործարար, քաղաքական գործիչ, Չիլիի 36-րդ նախագահը (2010-2014)  ։ 2017 թվականի դեկտեմբերի 17-ին վերընտրվել է այդ պաշտոնում ։
Կրթություն
Երբ Պինյերան մեկ տարեկան էր, ընտանիքը տեղափոխվեց Բելգիա, հետո՝ Նյու Յորք, որտեղ հայրը Չիլիի ներկայացուցիչն էր ՄԱԿ-ում։ Պինյերան Չիլի վերադարձավ 1955 թվականին և ընդունվեց Վերբո Դիվինո քոլեջ, որն ավարտեց 1967 թվականին ։
Այնուհետև Պինյերան ընդունվեց Չիլիի կաթոլիկ համալսարան, որն ավարտեց 1971 թվականին՝ ստանալով առևտրային ճարտարագետի որակավորում։ Ավարտելիս արժանացավ Ռաուլ Իվեր Օքսլի մրցանակի, որը տրվում էր յուրաքանչյուր դասարանի լավագույն ուսանողին ։
Պինյերան կրթությունը շարունակեց Հարվարդի համալսարանում՝ տնտեսագիտության ոլորտում։ Այս ժամանակաշրջանում համակուրսեցու հետ հեղինակեց «Ստրուկների միջշրջանային շարժման մեջ Հին Հարավի մասնաբաժինը» հոդվածը, որը տպագրվեց Տնտեսագիտության պատմություն ամսագրում ։ Հարվարդում 3 տարի ուսանելուց հետո Պինյերան ավարտեց՝ ստանալով տնտեսագիտության մագիստրոսի և տնտեսական գիտությունների թեկնածուի աստիճան ։
Մանկավարժական կարիերա
Համալսարանն ավարտելով Պինյերան սկսեց զբաղվել մանկավարժական գործունեությամբ 1971-1988 թվականներին։ Չիլիի համալսարանում, Չիլիի կաթոլիկ համալսարանում և Ադոլֆո Իբանյես համալսարանում տնտեսագիտություն էր դասավանդում։ 1971 թվականին Չիլիի համալսարանի Տնտեսագիտության դպրոցում տնտեսական քաղաքականության տեսություն էր դասավանդում, իսկ 1972 թվականին Վալպարաիսոյի բիզնես դպրոցում պրոֆեսոր էր ։
Հիմնադրամներ
1989 թվականին Սեսիլիա Մորելի, Դանիկա Ռադիկի և Պաուլա Դելանոյի հետ ստեղծեց «Enterprising Women Foundation» հիմնադրամը, որն սկզբնապես կոչվում էր Երիտասարդների տուն։ Հիմնադրամի նպատակն էր աջակցել ցածր եկամուտ ունեցող երիտասարդ կանանց զարգացմանը ։
1993 թվականին Պինյերան ստեղծեց «Fundación Futuro» հիմնադրամը, որի նախագահն է հանդիսանում, տնօրեններն են Կրիստիան Բոսան, Մարիա Տերեսա Չադվիքը, Ուգո Մոնտեսը, Սեսիլիա Մորելը, Ռենատո Պոբլետեն և Ֆաբիո Վալդեսը։ Հիմնադրամի գործադիր տնօրենը Մագդալենա Պինյերան է։ Հիմնադրամի նպատակն է աջակցել Չիլիում արդարադատության զարգացմանը, ազատությանը և ժողովրդավարությանը ։ Պինյերայի՝ նախագահ դառնալուց հետո հիմնադրամը վերանվանվեց «Fundación Cultura y Sociedad» ։
Fundación Cultura y Sociedad հիմնադրամի ենթակայության ներքո ստեղծվում է Grupo Tantauco-ն՝ շրջակա միջավայրի պաշտպանության առաքելությամբ և ղեկավարվում է Խուան Կարլոս Ուրկիդին։ Այն նպատակ ուներ աջակցել Պինյերայի կողմից առաջ քաշված առաջարկներին, որը նրա նախագահության ժամանակ արդյունավետ պետք է դառնային ։ 2005 թվականին Պինյերան ստեղծեց Tantauco Park-ը՝ 1180 կմ² տարածք ունեցող մասնավոր արգելավայրը, որը նա գնեց Չիլոե կղզու ծայր հարավում՝ որպեսզի պաշտպանի շրջանի 118000 հա եզակի էկոհամակարգը։ Հիմնադրամը ղեկավարում է արգելավայրը, որը բաց է հասարակության համար և էկոզբոսաշրջային վայր է։
Grupo Tantauco-ն ևս մեկ նախագիծ առաջ քաշեց՝ «Մարդու իրավունքներ»-ը, որը հաշտության հույս էր չիլիացիների և այն մարդկանց միջև, որոնք Աուգուստո Պինոչետի բռնապետության ժամանակ տուժել էին մարդու իրավունքների ոտնահարումներից ։
Արտաքին հղումներ
Կատեգորիա:1949 ծնունդներ Կատեգորիա:Դեկտեմբերի 1 ծնունդներ Կատեգորիա:Սանտյագո քաղաքում ծնվածներ Կատեգորիա:Չիլիի նախագահներ Կատեգորիա:Հարվարդի համալսարանի շրջանավարտներ Կատեգորիա:Ֆուլբրայթի կրթաթոշակակիրներ
Տիղմ (պատմվածք)
«Տիղմ» (Тина), Անտոն Չեխովի պատմվածքը` գրված 1886 թվականին։ Առաջին անգամ հրապարակվել է «Նոր ժամանակ» թերթում (№ 3832), 1886 թվականի հոկտեմբերի 29-ին։
Պատմություն
Ա. Պ. Չեխովի «Տիղմ» պատմվածքը բաղկացած է երկու մասից, գրված է 1886 թվականին, առաջին անգամ հրապարակվել է «Նոր ժամանակ» թերթում № 3832, 1886 թվականի հոկտեմբերի 29-ին Ան. Չեխով ստորագրությամբ։ 1888 թվականին պատմվածքը հեղինակային շտկումներով տպագրվել է «Պատմվածքներ» ժողովածուում։ Ավելի նշանակալի փոփոխություններ են կատարվել Ա. Պ. Չեխովի պատմվածքների ժողովածուի Ա. Ֆ. Մարքսի կողմից հրատարակման նախապատրաստման ժամանակ։ Չեխովի կենդանության օրոք պատմվածքը թարգմանվել է գերմաներեն, սլովակերեն և ֆրանսերեն։
Վերլուծություն
Կարծիք է հայտնվում, որ հրեա գայթակղիչ Սուսաննա Ռոտշտեյնի նկարագրությունը գրողի կողմից կատարվել է նրա նախկին հարսնացուի Դունյա Էֆրոսի հետ ունեցած բուռն հարաբերությունների ներքո ։ Հրեուհի Դունյա Էֆրոսից նա բաժանվել էր, բայց մնացել էր լավ հարաբերությունների մեջ։ Նրա հետ ամուսնացել էր իր ընկերը հրեա իրավաբան և հրատարակիչ Եֆիմ Կոնովիցերը  ։ Հեղափոխությունից հետո Դունյա Էֆրոսը  փոխադրվում է Ֆրանսիա։ 1943 թվականին` 82 տարեկան հասակում, նրան արտաքսում են փարիզյան ծերանոցից։
Օղեթորման գործարանի սեփականատեր, ազատասեր և գայթակղիչ Սուսաննայի կերպարը քննադատների և թարգմանիչների կողմից քննարկվում էր մամուլում ։
Արտաքին հղումներ
Կատեգորիա:1886 պատմվածքներ Կատեգորիա:Անտոն Չեխովի ստեղծագործություններ
Ռիխարդ Յակոպիչ
Ռիխարդ Յակոպիչի դիմանկարը պատկերված է 1992 թվականի սլովենական 100 տոլարանոց թղթադրամի վրա (Սլովենիայի վերջին թղթադրամները եվրոյի անցնելուց առաջ) ։
Կենսագրություն
Ծնվել է 1869 թվականին Լյուբլյանայում, որն այն ժամանակ մտնում էր Ավստրո-Հունգարական կայսրության մեջ, հարուստ առևտրականի ընտանիքում։ Սովորել է Լյուբլյանայի դպրոցում, այնուհետև ամբողջությամբ նվիրվել է գեղանկարչությանը։ 1887 թվականին ընդունվել է Վիեննայի գեղարվեստի ակադեմիա։ Այնտեղ երկու տարի սովորելուց հետո տեղափոխվել է Մյունխեն և ընդունվել Գեղարվեստի ակադեմիա։ Երկու սեմեստր այնտեղ սովորելուց հետո, դժգոհ լինելով տեղի կրթական համակարգից, դուրս է եկել և 1891 թվականին ընդունվել սլովենացի նկարիչ Անտոն Աժբեի նոր հիմնադրած գեղարվեստի դպրոց։ Այս դպրոցը փաստորեն իրեն էր ձգել սլովենական ծագման տաղանդավոր բոլոր նկարիչներին, քանի որ Սլովենիայում այդ հնարավորությունը չկար ։ Հենց այստեղ էլ Յակոպիչը ծանոթացել է ավելի ուշ այնտեղ ընդունված Մատիա Յամայի, Գրոհարի ու Ստերնենի հետ։ Յակոպիչն Աժբեի մոտ ուսանել է երկու տարի, սակայն նրա հետ պահել է ջերմ հարաբերություններ և ամեն ձմեռ տեղափոխվել Մյունխեն մինչև վերջինիս մահը 1905 թվականին։ 1892 թվականից ամեն ամառ նկարիչն անցկացրել է Սլովենիայում։
Սլովենացի իմպրեսիոնիստների խմբի ստեղծման հենց սկզբից Յակոպիչն առաջնորդողի դեր է ունեցել ։ Առաջին անգամ չորս նկարիչները միասին ցուցադրել են իրենց աշխատանքները 1900 թվականին Լյուբլյանայում՝ Սլովենական արվեստի ցուցահանդեսում։ Դրանից հետո Յակոպիչն ու Յաման կանոնանվոր ձևով սկսել են նկարել Ստրանսկա Վաս գյուղում։ 1902 թվականին Սլավոնական արվեստի երկրորդ ցուցահանդեսին նկարիչները չորսով ներկայացել են մեկ խմբի մեջ, սակայն խումբը հաջողություն չի ունեցել հասարակության մեջ և արժանացել է քննադատության։ Հետագայում նրանք ցուցադրվել են հիմնականում Սլովենիայի տարածքներից դուրս։ 1904 թվականին Վիեննայի ցուցահանդեսը մեծ հաջողություն է ունեցել և արժանացել ոչ միայն գեղարվեստի քննադատների, այլև սլովենական գրական շարժման կողմից՝ ի դեմս Իվան Ցանկարի, Օտոն Ժուպանչիչի ։ Այս ցուցահանդեսից հետո Յակոպիչը, Գրոհարը, Յաման և Ստերնենը պաշտոնապես միավորվել են խմբի մեջ, որն անվանել են «Սավա» նկարիչների խմբի ազատ ընկերություն։ Մինչև Առաջին համաշխարհային պատերազմի սկիզբը նրանք ցուցադրվել են այդ անունով։ Խումբը ցուցահանդեսներով ներկայացել է 1904 թվականին Բելգրադում, 1906 թվականին Սոֆիայում, 1907 թվականին Տրիեստում, 1908 թվականին Զագրեբում, Վարշավայում և Կրակովում, 1911 թվականին Հռոմում։
1902 թվականի ամռանից մինչև 1908 թվականի նոյեմբերը Յակոպիչն ապրել է կենտրանական Սլովենիայի Շկոֆյա Լոկա քաղաքում, որտեղ նրան են միացել Գրոհարն ու Ստերնենը։ Նրանք երեքով միշտ զբաղվել են պլեներային նկարչությամբ և ամեն օր հանդիպել սրճարանում, քննարկել նկարներ, կարդացել «Simplizissimus» և «Jugend» ամսագրերը։ Շկոֆյա Լոկան սլովենական գեղանկարչության մեջ գրեթե այն նույն դերն է ունեցել, ինչ Բարբիզոնը ֆրանսիական գեղանկարչության մեջ (բարբիզոնյան դպրոց)։
Ստեղծագործություն
Յակոպիչն ասում էր, որ իրեն իմպեսիորնիստ է դարձրել Լյուբլյանայի մշուշը, որն առանձնահատուկ բնապատկեր է ստեղծել ։ Մյունխենում նա հնարավորություն է ունեցել ծանոթանալու գերմանացի իմպրեսիոնիստների աշխատանքներին, հատկապես Մաքս Լիբերմանի, Լովիս Կորինտի, Մաքս Սլեֆոգտի, ինչպես նաև շվեդ Անդերս Ցորնի և սլովենացի բոլոր իմպերսիոնիստների վրա խոր ազդեցություն թողած իտալացի Ջովանի Սեգանտինիի ստեղծագործություններին։ Միայն ավելի ուշ է նա հնարավորություն ունեցել ծանոթանալու ֆրանսիացի իմպրեսիոնիստների՝ Մոնեի, Պիսսարոյի և Սիսլեյի աշխատանքներին, որոնք զգալի ազդեցություն են թողել իր ստեղծագործությունների վրա։ Յակոպիչի ստեղծագործական սկզբնական շրջանում Ֆրանսիայում իմպրեսիոնիզմն արդեն վաղուց փոխարինվել էր այլ ոճերով և որպես կենդանի ուղղություն գոյություն չուներ, այդ պատճառով էլ նրա անդրադարձն իմպրեսիոնիզմին դիտարկվում էր յուրօրինակ «վերադարձ ակունքներին» ։
Սլովենացի իմպրեսիոնիստների խմբից Յակոպիչին ոճով ավելի մոտ էր Իվան Գրոհարը, իսկ Յաման ու Ստերնենը գեղանկարչությունը դիտարկում էին ոչ թե որպես իրականության, այլ նկարչի սեփական գաղափարների դրսևորում։
Նկարչի աշխատանքների մեծ մասը գտնվում է Լյուբլյանայում՝ Սլովենիայի ազգային պատկերասրահում։
Ռաֆայել Նունյես
1876-1877 և 1879-1880 թվականներին եղել է Բոլիվար ինքնիշխան նահանգի նախագահը։
1887 թվականի հունիսի 4-ից մինչև 1887 թվականի դեկտեմբերի 12-ը և 1892 թվականի սեպտեմբերի 12-ից 1894 թվականի սեպտեմբերի 18-ը եղել է Կոլումբիայի Հանրապետության նախագահ։
Կենսագրություն
1848 թվականին Պանամայի Չիրիկի նահանգում ծառայել է որպես շրջանային դատավոր։ Նույն տարում Նունյեսը Կարտախենում ստեղծել է La Democracia թերթը։ Զբաղվել է քաղաքական գործունեությամբ։
1853 թվականին ընտրվել է խորհրդարանի անդամ։ 1854 թվականին նա դարձավ Բոլիվարի վարչության պետ։ 1855-1857 թվականներին եղել է Ֆինանսների և Պաշտպանության նախարար։
1855 թվականին հրապարակել է քաղաքական էսսե, որը կոչվում է La Federación:
Երկու տարի ապրել է Նյու Յորքում։ Այնուհետև Հավարայում ծառայել է որպես Կոլումբիայի դիվանագետ, հետագայում Լիվերպուլում նշանակվել է Կոլումբիայի հյուպատոս։
1878 թվականին Ռաֆայել Նունյեսը Տնտեսական զարգացման և ներդրումների նախարարն էր։ 1880 թվականին նա դարձավ երկրի նախագահ և անմիջապես ներկայացրեց Կոլումբիայի վերածնունդ վերնագրով իր ծրագիրը։ Նրա քաղաքական ծրագիրը նախատեսում էր մշակաբույսերի և ապրանքների արտահանում։ Կոլումբիայի հիմնական արտահանման ապրանքը սուրճն է։
Որպես նախագահ Նունյեսի լիազորությունները ավարտվել է 1882 թվականին։ 1884 թվականին վերընտրվել է Կոլումբիայի նախագահ։ 1878-1888 թվականներին նա գրել է հարյուրավոր կարևոր հոդվածներ՝ կապված սահմանադրական բարեփոխումների հետ։
1887 թվականին նա կրկին ստանձնեց նախագահի պաշտոնը, սակայն նույն տարվա դեկտեմբերին հրաժարական տվեց։ 1892 թվականի սեպտեմբերի 29-ին ընտրվել է երկրի նախագահ։ 1894 թվականի սեպտեմբերի 18-ին նա հիվանդության պատճառով հեռացավ նախագահի պաշտոնից։
Առաջին նախագահության ժամանակ Նունյեսը երկրում վերականգնել է խաղաղությունը և պետական կարգը։ Կոլումբիայից դուրս եկած կաթոլիկ եպիսկոպոսներին թույլ տվել վերադառնալ երկիր։ Նա հիմնեց Ռազմական և Երաժշտության ազգային ակադեմիա։ Նունյեսը վերականգնել է Իսպանիայի հետ դիվանագիտական հարաբերությունները։ Երկրորդ պաշտոնավարման ընթացքում Նունյեսը պայքարել է երկրի քաղաքական կառուցվածքի հիմնարար վերակազմավորման համար, որը ավարտել է Կոլումբիայի Հանրապետության նոր Սահմանադրության ընդունմամբ։
Ծանոթագրություններ
Կատեգորիա:Կոլումբիացի գրողներ Կատեգորիա:Կոլումբիայի քաղաքական գործիչներ Կատեգորիա:Պետական գործիչներ Կատեգորիա:Դիվանագետներ Կատեգորիա:Լրագրողներ
Բենի (երգչուհի)
Ստելլա Ռոուզ Բենեթ (Stella Rose Bennett,, առավել հայտնի է որպես Բենի), նորզելանդացի երգչուհի և երգերի հեղինակ Օքլենդից։ 2019 թվականին Բենին ստացել Է New Zealand Music Awards-ի մրցանակ 4 անվանակարգում՝ «Տարվա սինգլ», «Տարվա լավագույն սոլո կատարող», «Լավագույն բեկումնային կատարող» և «Լավագույն փոփ կատարող»։ Նա առավել հայտնի է իր «Glitter», «Soaked» և «Supalonely» սինգլներով, որոնք ընդհանուր առմամբ հավաքել են ավելի քան 138 միլիոն լսումներ Spotify-ում։
Վաղ կյանք
Ստելլա Ռոուզ Բենեթը ծնվել և մեծացել է Օքլենդի Գրեյ Լին արվարձանում ։ Նա մեծացել է «իրական երաժշտական» ընտանիքում ծնողների հետ, որոնք նրան ներկայացրել են Radiohead խումբը և Բյորկ երգչուհուն ։ Ութ տարեկանից սովորել է կիթառ նվագել, ինչպես նաև սաքսոֆոն, միայն 17 տարեկանում հետաքրքրվել է երաժշտական ստեղծագործություններով ու ձայնագրությամբ ։ Բենեթը հաճախել է Սուրբ Մարիամի նույնասեռ կաթոլիկ քոլեջ, որտեղ երաժշտությունը պարտադիր առարկա է չորս տարի ։
2019-ներկա։ Fire on Marzz և Stella & Steve
«Bene» կեղծանունով Բենեթը թողարկել է իր դեբյուտային Fire on Marzz մինի ալբոմը 2019 թվականի հունիսի 28-ին, իսկ հետո անվանն ավելացրել է «E» տառը, արտասանության հետ կապված խնդիրների և հեղինակային իրավունքի հետ կապված խնդիրների պատճառով ։
Բենիի հաջորդ մինի ալբոմը եղել է Stella & Steve-ը, որը թողարկվել է 2019 թվականի նոյեմբերի 15-ին ։ Ալբոմը ներառում է «Supalonely» սինգլը Գաս Դափերթոնի մասնակցությամբ, որը միջազգային հաջողության է հասել 2020 թվականի մարտին, TikTok-ում հայտնված վիրուսային պարային վիդեոներով ։ Այն երկրորդն է «Glitter» սինգլից հետո, որը հայտնի է դարձել TikTok-ում ։
Անձնական կյանք
New Zealand Herald թերթին տված հարցազրույցում Բենին պատմել է, որ դիսլեքսիա ունի ։
Ծանոթագրություններ
Կատեգորիա:Նորզելանդացի երգչուհիներ Կատեգորիա:Երգերի հեղինակներ Կատեգորիա:Երաժիշտներ
Իսլան Կոբրով
Կենսագրություն
Ծնվել է 1925 թվականի  սեպտեմբերի 7-ին Կուզնալ գյուղում Վոտսկոյի ինքնավար մարզում։
Հայրենական Մեծ պատերազմի մասնակից։ 1942 թվականի դեկտեմբերին նա զորակոչվել է Կարմիր բանակ, որպես շարքային, կռվել է հրետազորում ։ Իր առաջին Փառքի շքանշանի 3-րդ աստիճանը ստացել է  1944 թվականի  հունիսի 22-ին,  երբ սերժանտ էր։
1944 թվականի օգոստոսի 25-ին աջափնյա Ուկրաինայի ռազմական գործողությունների համար Կոբրովը պարգևատրվել է «Կարմիր աստղ» շքանշանով։
1945 թվականի հունվարի 20-ին Ի. Շ Կոբրովին 2-րդ աստիճանի Փառքի շքանշան շնորհելու մասին փաստաթուղթ է ստորագրել՝ 1944 թվականի  դեկտեմբերի 4-ի- լույս 5-ի գիշերը Դանուբ գետը հաղթահարելու համար։ Սակայն այդ սխրագործության համար պարգևը ստացել է 2016 թվականին ։
Պատերազմն ավարտել է հաղթանակից մի քանի ամիս առաջ, ուսմանը վերադառնալու պատճառով։ Ավարտելուց հետո գրեթե երեսուն տարի ծառայել է բանակում, պաշտոնաթող լինելով որպես գնդապետ։
Նա ներկայումս բնակվում է Լատվիայում։ Երկրորդ Փառքի շքանշանը նրան հանձնել է Լատվիայում Ռուսաստանի դեսպան Ա. Ա. Վեշնյակովը։
Արտաքին հղումներ
Կատեգորիա:Հայրենական մեծ պատերազմի մասնակիցներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Քրիստոնյաներ
Թեև գոյություն ունեն քրիստոնեության տարբեր մեկնաբանություններ, որոնք երբեմն հակասում են միմյանց, դրանք բոլորը միասնական են այն բանում, որ Հիսուսը յուրահատուկ նշանակություն ունի ։
«Քրիստոնյա» տերմինը, որն օգտագործվում է որպես ածական, նկարագրում է այն ամենն, ինչ կապված է քրիստոնեության կամ քրիստոնեական եկեղեցիների հետ, կամ օգտագործվում է «այն ամենն, ինչ ազնիվ, լավ և Քրիստոսի նման է» առասպելական իմաստով ։ Այն չի արտահայտում «Քրիստոսից առաջացած» կամ «Քրիստոսի հետ կապված կամ նրան վերաբերվող» նշանակությունը։
Համաձայն 2011 թվականի Փյու հետազոտական կենտրոնի (Pew Research Center) հարցմանը, 2010 թվականի դրությամբ ամբողջ աշխարհում ապրում էր ավելի քան 2.2 միլիարդ քրիստոնյա այն ժամանակ, երբ 1910 թվականին այդ թիվը կազմում էր մոտ 600 միլիոն։ Այսօր բոլոր քրիստոնյաների մոտ 37%-ն ապրում է Ամերիկայում, մոտ 26%-ը՝ Եվրոպայում, 24%-ը՝ Ենթասահարայում, մոտ 13%-ը՝ Ասիայում և խաղաղօվկիանոսյան շրջանում և 1%-ը՝ Մերձավոր Արևելքում և Հյուսիսային Աֆրիկայում։ Քրիստոնյաները կազմում են բնակչության մեծամասնությունը 158 երկրներում և տարածքներում։ 280 միլիոն քրիստոնյաներ ապրում են որպես փոքրամասնություն։
Ամբողջ աշխարհում բոլոր քրիստոնյաների մոտ կեսը կաթոլիկներ են, իսկ ավելի քան մեկ երրորդը՝ բողոքականներ (37%)։ Ուղղափառ համայնքները կազմում են աշխարհի բոլոր քրիստոնյաների 12%-ը։ Մնացած մարդիկ մտնում են այլ քրիստոնեական խմբերի կազմերի մեջ։ Սպասվում է, որ 2050 թվականին քրիստոնյա բնակչությունը կգերազանցի 3 միլիարդը։ Փյու հետազոտական կենտրոնի 2012 թվականի հարցման համաձայն՝ քրիստոնեությունը 2050 թվականին կմնա աշխարհի խոշորագույն կրոնը, եթե ներկայիս միտումները պահպանվեն։ Քրիստոնյաներն աշխարհի ամենահետապնդվող կրոնական խումբն են, հատկապես Մերձավոր Արևելքում, Հյուսիսային Աֆրիկայում, Արևելյան Ասիայում և Հարավային Ասիայում  ։
Ստուգաբանություն
Հուներեն «քրիստիանոս» բառը (Χριστιανός), որը նշանակում է «Քրիստոսի հետևորդ», առաջացել է «Քրիստոս» բառից (Χριστός), որը նշանակում է «օծյալ» ։ Բառին միացվել է նաև լատիներենից վերցված կողմնակալ վերջավորությունը, որը ցույց է տալիս պատկանելություն, ինչպես օրինակ ստրկատիրության դեպքում ։ Հունարեն սեպտուագինտայում «քրիստոս» ձևն օգտագործվել է որպես հին հրեերեն «մեսիա» (מָשִׁיחַ) բառի թարգմանություն, որը նշանակում է «[նա, ով] օծվել է» ։ Այլ եվրոպական լեզուներով քրիստոնեական տերմինների համարժեքները նույնպես առաջացել են հունարենից , օրինակ, ֆրանսերեն «Chrétien» և իսպաներեն «Cristiano» բառերը։
Վաղ օգտագործում
Այս տերմինի (կամ այլ լեզուներով դրա հարակից բառեռի) առաջին արձանագրված օգտագործումը պարունակվում է Նոր Կտակարանում՝ Գործք 11-ում այն բանից հետո, երբ Բառնաբասը բերել է Սողոսին (Պողոսին) Անտիոք, որտեղ նրանք մոտ մեկ տարի սովորեցրել են աշակերտներին։ Տեքստում ասվում է. «[...] աշակերտներն առաջին անգամ կոչվել են քրիստոնյաներ Անտիոքում» (Գործք 11.26): Այս տերմինի երկրորդ հիշատակումը տեղի է ունենում Գործք 26-ում, որտեղ Հերովդես Ագրիպպաս II-ը պատասխանել է Պողոս առաքյալին․ «Այդ ժամանակ Ագրիպպասն ասել է Պողոսին․ Դու ինձ գրեթե համոզեցիր քրիստոնյա լինել» (Գործք 26․28)։ Այս տերմինի երրորդ և վերջին հիշատակումը Նոր Կտակարանում պարունակվում է 1 Պետրոս 4-ում, որը կոչ է անում հավատացյալներին․ «Բայց եթե [որևէ մեկը տառապում է] որպես քրիստոնյա, թող չամաչի, այլ փառաբանի Աստծոն դրա համար» (1 Պետրոս 4․16)։
Քենեթ Սեմուել Ուեսթը կարծում է, որ Նոր Կտակարանի բոլոր երեք բնօրինակ հատվածներն արտացոլում են «քրիստոնյա» տերմինի ծաղրալի տարրը՝ Քրիստոսի հետևորդներին նշելու համար, որոնք չեն ճանաչել Հռոմի կայսրին ։ Անտիոք քաղաքը, որտեղ ինչ-որ մեկը տվել է նրանց «քրիստոնյաներ» անունը, ունեցել է նմանատիպ մականուններ տալու համբավ ։ Սակայն Պետրոսի կողմից այս տերմինի բացահայտ հաստատումը հանգեցրել է այն բանին, որ այն նախընտրվել է «նազարեթցիների» փոխարեն ։
Այս տերմինի ոչ քրիստոնեական գրականության մեջ օգտագործման ամենավաղ դեպքերը ներառում են Հովսեփոս Փլավիոսին, որը նշում է․ «քրիստոնյաների ցեղը, որն այդպես է կոչվում նրանից», Պլինիոս Կրտսերը՝ Տրայանոսի հետ նամակագրության մեջ, և Կոռնելիոս Տակիտոսը, որը ստեղծագործում էր 1-ին դարում։
«Տարեգրություններ»-ում (Annals) նա հայտնել է, որ «ըստ գռեհիկ անվանման [նրանք] սովորաբար կոչվում էին քրիստոնյաներ», և քրիստոնյաներին անվանել է Ներոնի քավության նոխազ՝ Հռոմի մեծ հրդեհի համար ։
Կողմնորոշում
Այն մարկանց շրջանում, որոնք իրենց կոչում են քրիստոնյա, ամբողջ աշխարհում կարելի է հանդիպել մի շարք համոզմունքների և սովորույթների։ Դավանանքները և աղանդները տարբերվում են «քրիստոնեություն» հասկացության ընդհանուր սահմանումից։ Օրինակ՝ Թիմոթի Բիլը նշում է համոզմունքների հետևյալ անհամապատասխանությունը նրանց շրջանում, որոնք իրենց քրիստոնյաներ են անվանում Միացյալ Նահանգներում․ "Չնայած այն բանին, որ նրանք բոլորն էլ ունեն քրիստոնեական աստվածաբանության և ավանդույթի իրենց պատմական արմատները, և չնայած նրանց մեծ մասը նույնացվում է որպես քրիստոնյա, շատերը չեն բացահայտում ուրիշներին որպես քրիստոնյաների ավելի լայն կատեգորիայի շրջանակներում։ Բապտիստների և ֆունդամենտալիստների մեծ մասը (քրիստոնեական ֆունդամենտալիզմ), օրինակ՝ քրիստոնեական չէին համարի մորմոնիզմը կամ քրիստոնեական գիտությունը։ Իրականում, ամերիկացիների գրեթե 77 %-ը, որոնք իրենց նույնականացնում են որպես քրիստոնյա, քրիստոնյաների բազմազան բազմակարծություն են, որոնք հեռու են որևէ կոլեկտիվ միասնությունից"
Լինդա Վուդհեդը փորձում է քրիստոնյաների հավատքի համար ընդհանուր կապ ստեղծել, նշելով, որ «անկախ այն բանից, թե ինչին կարող են նրանք չհամաձայնել, քրիստոնյաները առնվազն միասնական են այն հարցում, որ ընդունում են, որ Հիսուսը յուրահատուկ նշանակություն ունի» ։ Միքայել Մարտինը գնահատել է երեք պատմական քրիստոնեական դավանանքները (Առաքելական դավանանքը, Նիկիական դավանանքը և Աթանեսյան դավանանքը), հաստատելու համար հիմնական քրիստոնեական նախադրյալները, որոնք ներառում են հավատը թեիզմին, Հիսուսի պատմականությունը, մարմնավորումը, փրկությունը Հիսուսի և նրա հավատքի միջոցով՝ որպես բարոյական ընդօրինակման օրինակ ։
Եբրայերեն տերմիններ
Հիսուսի նույնացումը որպես Մեսիահուդայականության կողմից չի ընդունվում։ Եբրայերեն «נוֹצְרִי» («Նոթզրի»՝ Նազարենե) քրիստոնեական տերմինն ի սկզբանե բխում է այն փաստից, որ Հիսուսը եկել է Գալիլեայի Նազարեթ գյուղից, որն այժմ գտնվում է Իսրայելի հյուսիսային հատվածում ։ Մեսիական հուդայականության հետևորդները ժամանակակից եբրայերենով կոչվում են որպես «יְהוּדִים מְשִׁיחִיִּים» (Յեհուդիմ Մեշիհի՛իմ՝ «Մեսիական հրեաներ»)։
Արաբական տերմիններ
Արաբական մշակույթներում քրիստոնյաներին նշելու համար սովորաբար օգտագործվում են երկու բառեր։ Առաջինը «Նաշրանին» է (نصراني), որի հոգնակի ձևն է «նաշարա» (نصارى)՝ սովորաբար ընկալվում է որպես մարդ, որը հավատում է Հիսուս Նազարեթցուն։ «Մասիխի» (مسيحي) բառը նշանակում է Մեսիայի հետևորդներ ։ Տարբերությունն այն է, որ «Նաշրանին» վերաբերում է քրիստոնեական մշակույթի մարդկանց, իսկ «Մասիխին» օգտագործվում է քրիստոնյաների կողմից, որոնք ունեն կրոնական հավատք դեպի Հիսուսը ։ Որոշ երկրներում «Նասրանին», որպես կանոն, հիմնականում օգտագործվում է ոչ մուսուլման արևմտյան օտարերկրացիների համար, ինչպիսիք են սպիտակամորթ մարդիկ ։
Մեկ այլ արաբական բառ, որը երբեմն օգտագործվում է քրիստոնյաներին բնորոշելու համար, հատկապես քաղաքական համատեքստում՝ «Սալիբի» (խաչակիր), որն առաջացել է «Սալիբ» բառից (խաչ), որը վերաբերում է խաչակիրներին և կարող է բացասական իմաստներ ունենալ ։ Այնուամենայնիվ, «Սալիբին» նաև ժամանակակից տերմին է. պատմականորեն մուսուլման գրողները նկարագրել են եվրոպական քրիստոնյա խաչակիրներին «Ալ-Ֆարանժ» կամ «Ալֆրանժ» (الفرنج) և Ֆիրինջիա (الفرنج) արաբերեն բառերով ։ Այս բառերն առաջացել են ֆրանկների անունից և կարող են նկատվել «Ալ-Կամիլ ֆի Ալ-Թարիհ» արաբական պատմական տեքստում, որի հեղինակն է Ալի իբն ալ-Աթիրան ։
Ամերիկացի նկարիչների միություն
Ամերիկացի նկարիչների համայնք, ամերիկացի նկարիչների միավորում։ Ստեղծվել է 1877 թվականին ամերիկացի արվեստագետների կողմից, ովքեր լքել են դիզայնի ակադեմիան` այն համարելով չափազանց պահպանողական ։
Քրիստոնյաներ
Ասիական տերմիններ
Պարսկական ամենատարածված բառն այդ հասկացությամբ համար «Մասիհի»-ն է, որն առաջացել է արաբերենից։ «Նաշրանի»-ն առաջացել է սիրիերեն «Նազարենե» բառի թարգմանությունից, իսկ «Տարսան»-ը ՝ միջին պարսկերենի «Տարսագ» բառից, որը նույնպես նշանակում է «Քրիստոնյա» և առաջացել է «տարս» բառից, որն իր հերթին նշանակում է «վախ, հարգանք» ։
Հին քրդերեն «ֆելլե» (فەڵە) բառը, որը հաճախ է օգտագործվում էր «քրիստոնյա» իմաստով, ծագել է արմատային բառից, որը նշանակում է «փրկված լինել» կամ «հասնել փրկության» ։
Սիրիերեն «Նաշրանի» (Նազարենե) բառը վերաբերում է Հնդկաստանի Քերալայի Սուրբ Թովմասի քրիստոնյաներին։ Հնդկական թերկաղզում, քրիստոնյաներն իրենց կոչում են «Իսայա» (ईसाई, عیسائی) և այս տերմինով հանրայնացնում են իրենց կրոնը ։ Դա կապված է այն անվան հետ, որը նրանք Հիսուս են անվանում՝ «Իսա Մասիհ», որն էլ նշանակում է Իսայի հետևորդներ։
Ամերիկացի նկարիչների միություն
Պատմություն
1874 թվականին առաջին խումբը սկսել է հավաքվել բանաստեղծ Ռիչարդ Գիլդերի (Richard Watson Gilder) և նրա կնոջ Էլենի (Helena de Kay Gilder) տանը։ Երեք տարի անց ընկերությունը պաշտոնապես ստեղծվել է, և նրա առաքելություններից մեկն էր անցկացնել արվեստի ամենամյա ցուցահանդեսներ։ Հասարակության առաջին նախագահը նկարիչ Վոլտեր Շիրլոուն էր։ Նոր հասարակության մեջ առաջիններից մեկն էր քանդակագործ Օգոստոս Սենտ-Գոդենը, նկարիչ Վոլտեր Շիրլոուն, Ալբերտ Րայդերը, Ռոբերտ Գիֆորդը, Ջոն Լաֆարժը, Ջուլիան Ուիրը, Ջոն Տվախտման և Ալեքսանդր Վայանտը, դիզայներ և նկարիչ Լուիս Տիֆանին։ Արդյունքում, այդ ժամանակի ամենահայտնի արվեստագետներից շատերը միացել են խմբին, նրանցից ոմանք նաև Ազգային ակադեմիայի դիզայնի անդամ են։ Պահպանողականության հետքերը դրսևորվում են նաև նոր միության մեջ և վերջ ի վերջո 1897 թվականին տասը արվեստագետներ բաժանվում են այս խմբից ու ձևավորում են նոր խումբ։ Ի վերջո 1906 թվականին Ամերիկացի նկարիչների միությունը միավորվել է Ազգային ակադեմիայի մեջ։
Քրիստոնյաներ
Ասիական տերմիններ
Չինարեն «» (պինյին։ ջիդու ցու) բառը նշանակում է «Քրիստոսի հետևորդ»։ Հիմնական երկու տառերը, որոնք հյուսիսչինարենով արտասանվում են որպես «ջիդու», ի սկզբանե օգտագործվել են Քրիստոսի անունը ներկայացնելու համար։ Վիետնամում, երկու նույն տառերը ընթերցվում են որպես «Cơ đốc», իսկ «Քրիստոնեության հետևորդ» իմաստը կրում է «tín đồ Cơ đốc giáo»-ն։
Ամերիկացի նկարիչների միություն
Արտաքին հղումներ
Կատեգորիա:ԱՄՆ-ի արվեստ Կատեգորիա:1877 հիմնադրումներ ԱՄՆ-ում
Քրիստոնյաներ
Ասիական տերմիններ
Ճապոնիայում «Կիրիշիտան» տերմինը (գրված է Էդոյի ժամանակաշրջանի փաստաթղթերում որպես 吉利 支 丹 切 支, իսկ ժամանակակից ճապոնական պատմություններում՝ որպես キ リ シ ン ン), որն առաջացել է պորտուգալական «քրիստաո» (cristão) բառից, վերաբերում է հռոմեական կաթոլիկներին 16-րդ և 17-րդ դարերում, նախքան կրոնն արգելվել է Տոկուգավայի շոգունատի կողմից։ Այսօր քրիստոնյաներին ստանդարտ ճապոներենում անվանում են «Կիրիսուտո-կյոտո» (キ リ ス ト 教徒) կամ անգլերենից առաջացած «կուրիսուչան» (リ ス チ ャ ン) տերմինով։
Թայլանդում օգտագործվում է «խոն խրիտ» (คนคริสต์) կամ «չաո խրիտ» (ชาวคริสต์) տերմինները, ինչը նշանակում է «Քրիստոսի էություն/մարդ» կամ «Հիսուսի մարդկային էություն»։ Թայվանական «խրիտ» (คริสต์) բառը վերաբերում է «Քրիստոսին»։
Ռուսական տերմիններ
Ժամանակակից Արևելյան Եվրոպայի և Կենտրոնական Եվրասիայի տարածաշրջանը (Ռուսաստան, Ուկրաինա և նախկին Խորհրդային միության այլ երկրներ) իր տարածքում ունեն քրիստոնեության և քրիստոնեական համայնքների երկար պատմություն։ Հնում՝ Քրիստոսից հետո առաջին դարերում, երբ այս շրջանը կոչվում էր Սկյութ կամ սկյութների աշխարհագրական տարածք` քրիստոնյաներն արդեն ապրում էին այնտեղ ։ Հետագայում տարածաշրջանում հայնտվել են առաջին երկրները, որոնք պաշտոնապես ընդունել են քրիստոնեությունը՝ սկզբում Հայաստանը (301 թվականին) և Վրաստանը (337 թվականին), հետագայում Բուլղարիան (մոտ 864 թվականին) և Մեծ Ռուսական իշխանությունը (Կիևյան Ռուսիա) (Великое княжество Русское) (988 թվականին)։